CELEX: 62016CN0124
Language: et
Date: 2016-02-29 00:00:00
Title: Kohtuasi C-124/16: Eelotsusetaotlus, mille on esitanud Amtsgericht München (Saksamaa) 29. veebruaril 2016 – kriminaalasi Ianos Tranca süüdistuses

18.7.2016   
            
            
               ET
            
            
               Euroopa Liidu Teataja
            
            
               C 260/15
            
         Eelotsusetaotlus, mille on esitanud Amtsgericht München (Saksamaa) 29. veebruaril 2016 – kriminaalasi Ianos Tranca süüdistuses
   (Kohtuasi C-124/16)
   (2016/C 260/20)
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht München
   
      Põhikohtuasja pooled
   
   Ianos Tranca
   
      Teine menetluspool: Staatsanwaltschaft München I
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu 22. mai 2012. aasta direktiivi 2012/13/EL (1) artikli 2 ja artikli 6 lõigetega 1 ja 3 on vastuolus liikmesriigi õigusnorm, mille kohaselt peab kriminaalmenetluses süüdistatav, kes ei ela selles liikmesriigis, nimetama tema suhtes tehtud käskotsuse vastuvõtmiseks volitatud isiku ka juhul, kui süüdistatava käsutuses ei ole selle tagajärjel kogu sellele otsusele vastuväite esitamiseks ette nähtud tähtaeg, aga tal puudub ka aadress, millel saab teda käskotsusest tõendatavalt teavitada, ning otsuse vastuvõtmiseks volitatud isiku nime ja aadressi teatamine annab talle võimaluse hoida otsuse vastuvõtmiseks volitatud isikut kursis sellega, kuhu saab käskotsuse koos kättesaamise kinnitusega saata.
            
         
               2.
            
            
               Kas Euroopa Parlamendi ja nõukogu 22. mai 2012. aasta direktiivi 2012/13/EL artikli 2 lõikega 1 ja artikli 6 lõigetega 1 ja 3 on vastuolus liikmesriigi õigusnorm, mille kohaselt peab kriminaalmenetluses süüdistatav, kes ei ela selles liikmesriigis, nimetama tema suhtes tehtud käskotsuse vastuvõtmiseks volitatud isiku ja vastuväite vastuvõetavuse tähtaja arvutamiseks piisab ilma pikemata käskotsuse kättetoimetamisest selle vastuvõtmiseks volitatud isikule, kui süüdistataval on selliselt arvutatud tähtaja möödalaskmise korral õigus nõuda tähtaja ennistamist ning kui siis piisab tuginemisest sellele, et talle on käskotsus edastatud ja et ta esitas pärast selle edastamist vastuväite õigel ajal, seega kui ta saab tähtaja ennistamise korral nõuda tagantjärele vastuväite esitamise lühendamata tähtaega isegi siis, kui tähtaja möödalaskmise korral on tavaliselt seadusega ette nähtud käskotsuse täitmisele pööramine.
            
         
      (1)  Euroopa Parlamendi ja nõukogu 22. mai 2012. aasta direktiiv 2012/13/EL, milles käsitletakse õigust saada kriminaalmenetluses teavet (ELT L 142, lk 1).